Babelscape/SREDFM huggingface dataset:
Πληροφοριακά συστήματα

Πληροφοριακά συστήματα (αγγλ. "Information Systems" ή "IS") ονομάζεται ένα σύνολο διαδικασιών, ανθρώπινου δυναμικού και αυτοματοποιημένων υπολογιστικών συστημάτων, που προορίζονται για τη συλλογή, εγγραφή, ανάκτηση, επεξεργασία, αποθήκευση και ανάλυση πληροφοριών. Τα συστήματα αυτά μπορούν να περιλαμβάνουν λογισμικό, υλικό και τηλεπικοινωνιακό σκέλος.
Τα πληροφοριακά συστήματα αποτελούν το μέσο για την αρμονική συνεργασία ανθρώπινου δυναμικού, δεδομένων, διαδικασιών και τεχνολογιών πληροφορίας και επικοινωνιών. Προέκυψαν ως γέφυρα μεταξύ των πρακτικών εφαρμογών της επιστήμης υπολογιστών και του επιχειρηματικού κόσμου. Σήμερα, σε επίπεδο ανώτατης εκπαίδευσης, σε τμήματα Πληροφορικής παρέχονται κατευθύνσεις εξειδίκευσης στα πληροφοριακά συστήματα, είτε σε προπτυχιακό είτε σε μεταπτυχιακό στάδιο. Τα τμήματα με τίτλο «Εφαρμοσμένης Πληροφορικής» είναι εξορισμού προσανατολισμένα στα πληροφοριακά συστήματα.
Κάθε ειδικό πληροφοριακό σύστημα έχει ως στόχο την υποστήριξη των επιχειρήσεων, τη διαχείριση και λήψη αποφάσεων. Σε μια ευρεία έννοια, ο όρος χρησιμοποιείται για να αναφερθεί όχι μόνο στην τεχνολογία της πληροφορίας και της επικοινωνίας (ΤΠΕ), που ένας οργανισμός χρησιμοποιεί, αλλά στο τρόπο με τον οποίο οι άνθρωποι αλληλεπιδρούν με αυτή την τεχνολογία για την υποστήριξη των επιχειρηματικών διαδικασιών.
Ως εκ τούτου, τα πληροφοριακά συστήματα σχετίζονται με τα συστήματα διαχείρισης βάσης δεδομένων από τη μία πλευρά και με τα συστήματα δραστηριότητας από την άλλη. Ένα πληροφοριακό σύστημα είναι μια μορφή επικοινωνίας του συστήματος στο οποίο τα δεδομένα αντιπροσωπεύουν και υποβάλλονται σε επεξεργασία ως μια μορφή κοινωνικής μνήμης. Ένα πληροφοριακό σύστημα μπορεί επίσης να θεωρηθεί ως ημι-επίσημη γλώσσα που υποστηρίζει τις ανθρώπινες λήψεις αποφάσεων και δράσης.To τμήμα πληροφοριακών συστημάτων παρέχει τέχνικη βοήθεια υποστήριξη και εκπαίδευση στους χρήστες του συστήματος. Και για αυτό τον λόγο είναι υπεύθυνος ο διευθυντής πληροφοριακών συστημάτων
Ρομπέν των Δασών

O Ρομπέν των Δασών (αγγλ. "Robin Hood") είναι ο αρχετυπικός Άγγλος λαϊκός ήρωας: ένας αβρός κι ευσεβής παράνομος της μεσαιωνικής εποχής, ο οποίος είναι διάσημος από σύγχρονες εκδοχές του θρύλου για το γεγονός ότι άρπαζε χρήματα από τους πλούσιους και τα μοίραζε στους φτωχούς, πολεμώντας την τυραννία και την αδικία. Επίσης παρουσιάζεται ως ένας δεινός τοξοβόλος. Αυτός κι οι ακόλουθοί του συνήθως συσχετίζονται με το Δάσος του Σέργουντ στο Νότιγχαμ.

Σε πολλές ιστορίες αντίπαλος του Ρομπέν ήταν ο δεσποτικός Σερίφης του Νότιγχαμ, ο οποίος διέπραττε ευρέως κατάχρηση εξουσίας, οικειοποιούμενος εκτάσεις γης, κυνηγώντας αδίκως τους φτωχούς και θέτοντας υπέρογκη φορολογία στους υπηκόους του. Σε κάποιες ιστορίες, αντίπαλος είναι ο Πρίγκηπας Ιωάννης, ίσως ο Ιωάννης της Αγγλίας, σφετεριστής του θρόνου που δικαιωματικά κατείχε ο αδερφός του, Ριχάρδος ο Λεοντόκαρδος. Σε κάποιες εκδοχές του μύθου, ο Ρομπέν των Δασών λέγεται πως ήταν ευγενής, ο κόμης Ρόμπιν του Λόξλεϊ, τη γη του οποίου καταχράστηκαν άπληστοι άνθρωποι της εκκλησίας. Κάποιες φορές εμφανίζεται να έχει πολεμήσει στην Τρίτη Σταυροφορία και, γυρνώντας στην Αγγλία, να βλέπει τα εδάφη του καταπατημένα από το μοχθηρό Σερίφη. Σε κάποιες ιστορίες είναι ο υπερασπιστής του λαού, που πολεμάει εναντίον διεφθαρμένων αξιωματούχων και του τυραννικού καθεστώτος που τους προστατεύει, ενώ άλλες φορές είναι ένας αλαζόνας και ξεροκέφαλος επαναστάτης, που απολαμβάνει κάθε μάχη να γίνεται λουτρό αίματος, κατασφάζοντας τους αντιπάλους του με απίστευτη σκληρότητα.

Πράγματι, οι ιστορίες με ήρωα το Ρομπέν των Δασών διαφέρουν ανά περίοδο, καθώς ο ίδιος ο Ρομπέν αλλάζει χαρακτήρα και βιώματα, ανάλογα με τις αξίες και τα ιδανικά που του αποδίδονται κάθε φορά. Κάτι τέτοιο καθιστά εξαιρετικά δύσκολη την αναζήτηση κάποιου "αρχικού" κι αληθινού Ρομπέν των Δασών, καθώς ακόμα κι αν υπήρξε σαν ιστορικό πρόσωπο, τα πραγματικά γεγονότα της ζωής του θα αντιστοιχίζονταν με το ελάχιστο του πλούσιου μύθου που περιβάλλει το πρόσωπό του.
Φερδινάνδεα

right|thumb|250px|Θέση της υφάλου Γκράχαμ ή Φερδινάνδεα
Ο ύφαλος Γκράχαμ ή Φερδινάνδεα (Ferdinandea) ήταν ηφαιστειογενές νησί που καταποντίστηκε σε αμνημόνευτο χρόνο και σήμερα αποτελεί πολύ επικίνδυνο ύφαλο στο πέρασμα των πλοίων μεταξύ Σικελίας και της ιταλικής νήσου Παντελλερίας (της αρχαίας Κόσσυρας) 25 μίλια νότια του Φάρου Γκρανίτολα.
Ιωάννης-Γαβριήλ Εϋνάρδος

Ο Ιωάννης-Γαβριήλ Εϋνάρδος (γαλλ.: "Jean-Gabriel Eynard", 28 Δεκεμβρίου 1775 - 5 Φεβρουαρίου 1863) ήταν Ελβετός τραπεζίτης, φιλέλληνας, τιμημένος με τον τίτλο του ευεργέτη του ελληνικού έθνους και πρωτοπόρος φωτογράφος.
Στρογγυλή Μεγίστης

"Για νησιά με το ίδιο όνομα δείτε το λήμμα Στρογγυλή (αποσαφήνιση)"

Η Στρογγυλή Μεγίστης ή Στρογγύλη ή Υψηλή είναι νησίδα των Δωδεκανήσων κοντά στη Μεγίστη (Καστελλόριζο) και είναι το ανατολικότερο τμήμα της Ελληνικής γης. Το έδαφος της είναι βραχώδες, χωρίς δενδρώδη βλάστηση και σκεπάζεται από θάμνους και φρύγανα. Σύμφωνα με την απογραφή του 2011 στο νησί δεν υπάρχουν μόνιμοι κάτοικοι παρά μόνο μικρό απόσπασμα του Ελληνικού Στρατού.

Το νησί, σύμφωνα με το σχέδιο Καλλικράτης, ανήκει διοικητικά στον δήμο Μεγίστης και γεωγραφικά στο σύμπλεγμα της Μεγίστης, η οποία απαρτίζεται από 14 νησίδες εκ των οποίων οι τρεις μεγαλύτερες, Μεγίστη (Καστελλόριζο), Ρω και Στρογγυλή κατοικούνται. Οι εν λόγω τρεις νησίδες δύνανται να συντηρήσουν από μόνες τους ανθρώπινη διαβίωση και αναπτύσσουν οικονομική δραστηριότητα. Στη νότια πλευρά της Στρογγυλής υπάρχει φάρος για τους ναυτιλλομένους, καθώς και ο ναός του Αγίου Νικολάου που κτίσθηκε το 2014, έπειτα από πρωτοβουλία του Μητροπολίτη Μεσογαίας και Λαυρεωτικής κ. Νικολάου. Ο φάρος λειτούργησε για πρώτη φορά το 1910, την περίοδο της ιταλοκρατίας, έχει εστιακό ύψος 85 μέτρα και ύψος 6,6 μέτρα. Την ανατολική πλευρά της Στρογγυλής (λιμενίσκος) μέχρι τον φάρο, συνδέει εμπορικό τελεφερίκ που κατασκευάστηκε το 2015 και χρησιμοποιείται προς το παρόν από τον Στρατό.
Όλα τα νησιά που απαρτίζουν το σύμπλεγμα των «Νότιων Σποράδων», όπως είναι γνωστά στους ναυτικούς, είναι: Άγιος Γεώργιος, Αγριέλαια, Βουτσάκια (2 βράχοι), Μεγάλο Μαύρο Ποϊνί και Μικρό Μαύρο Ποϊνί (βραχονησίδες), Μεγίστη (Καστελλόριζο), Πολύφαδος ένα και Πολυφάδος δύο (βραχονησίδες), Ρω (ή Ροπή), Τραγόνερα, Ψωμί και Ψωραδιά.

Η Στρογγυλή Μεγίστης είναι πιο κοντά από όλα τα νησιά της Ελλάδας στην Κύπρο καθώς απέχει από αυτήν μόλις 141 ναυτικά μίλια. Το νησί αποτελούσε μάλιστα το ανατολικότερο όριο της Ευρωπαϊκής Ένωσης, μέχρι την είσοδο της Κύπρου σε αυτή.
Φέρετρο

thumb|right|250px|Φέρετρο
Φέρετρο ονομάζεται ένα κιβώτιο, συνήθως ξύλινο, μέσα στο οποίο τοποθετείται η σορός ενός νεκρού πριν από τον ενταφιασμό ή την αποτέφρωσή του.

Κατά την τελετή της κηδείας, το φέρετρο μπορεί να είναι ανοικτό (ή ανοίγεται για λίγο στο τέλος της τελετής). Το φέρετρο μεταφέρεται στη συνέχεια στον τάφο, συνήθως από τέσσερα ή έξι άτομα.

Ανάλογα με το ποσό των χρημάτων που επιθυμούν να ξοδέψουν οι συγγενείς του νεκρού, το φέρετρο μπορεί να είναι είτε πολύ απλό, είτε περίτεχνο και ακριβό. Τις περισσότερες φορές, τα φέρετρα προσφέρονται στους συγγενείς ως μέρος των υπηρεσιών που παρέχουν οι εργολάβοι κηδειών.
Μάκβεθ της Σκωτίας

Ο Μάκβεθ της Σκωτίας ή Ερυθρός βασιλιάς (Mac Bethad mac Findlaich, περί το 1005 - 15 Αυγούστου 1057) βασιλιάς της Σκωτίας (1040 - 1057) ήταν γιος του Φίντλαχ του Μόρεϊ και πιθανότατα εγγονός του Μάλκολμ Β΄ της Σκωτίας. Έγινε μορμάρος του Μόρεϊ (1032) μιας ημιαυτόνομης κομητείας και θεωρήθηκε υπεύθυνος για τον θάνατο του προηγούμενου μορμάρου Γκίλλε Κοεμγκαίν, στην συνέχεια παντρεύτηκε την χήρα του αλλά δεν απέκτησαν παιδιά. 

Ο Ντάνκαν Α΄ της Σκωτίας επιτέθηκε στο Μόρεϊ και σκοτώθηκε από τα στρατεύματα του Μάκβεθ που τον διαδέχθηκε στον θρόνο της Άλμπα με ελάχιστες αντιδράσεις. Η 17χρονη βασιλεία του ήταν ειρηνική, δέχτηκε μια επίθεση από τον Σιούαρντ, κόμη της Νορθουμβρίας με εντολή του Εδουάρδου του Εξομολογητή (1054). Ο Μάκβεθ έπεσε στην "μάχη του Λουμφανάν" (1057) από τις δυνάμεις του Μάλκολμ Γ΄ της Σκωτίας, τάφηκε στην Αϊόνα τον παραδοσιακό τόπο ταφής των Σκωτσέζων βασιλέων. Ο θετός γιος του Λούλαχ της Σκωτίας διαδέχθηκε τον Μάκβεθ στον θρόνο αλλά βασίλευσε μόνο λίγους μήνες, ανατράπηκε και σκοτώθηκε από τον Μάλκολμ Γ΄ της Σκωτίας του οποίου οι απόγονοι βασίλευσαν μέχρι τον 13ο αιώνα. Ο Μάκβεθ έγινε γνωστός στο ομώνυμο έργο του Ουίλλιαμ Σαίξπηρ Μάκβεθ, το έργο βασίστηκε στα "Χρονικά του Χολινσεντ" που δημοσιοποιήθηκαν το 1577 και είναι ιστορικά ανακριβή.
Αμαλιάδα

Η Αμαλιάδα είναι πόλη που βρίσκεται στην Περιφερειακή Ενότητα Ηλείας. Αποτελεί την έδρα του Δήμου Ήλιδας και ο πληθυσμός της, σύμφωνα με την Εθνική Απογραφή του 2011 ανέρχεται σε 20000 κατοίκους. Είναι επίσης η δεύτερη μεγαλύτερη πόλη της Ηλείας ως προς τον πληθυσμό και την έκταση, ενώ ως το 2011 αποτελούσε την έδρα του καποδιστριακού Δήμου Αμαλιάδας.
Λάπηθος

Η Λάπηθος είναι δήμος της επαρχίας Κερύνειας στην Κύπρο. Αποτελεί ένα από τους τρεις δήμους της επαρχίας Κερύνειας. Μετά την τουρκική εισβολή του 1974, η διοικητική έκταση του Δήμου Λαπήθου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Via Negativa

Οι όροι Via Negativa ("βία νεγκατίβα", λατινική έκφραση που σημαίνει "αρνητική οδός"), αρνητική θεολογία ή αποφατική θεολογία περιγράφουν τη θρησκευτική αντίληψη ή θεολογική άποψη που επιχειρεί να περιγράψει τον Θεό μέσω της άρνησης, να αναφερθεί στον Θεό χρησιμοποιώντας αποκλειστικά όρους που περιγράφουν το τι δεν θα μπορούσε να λεχθεί για τον Θεό. Το αντίθετο της αποφατικής θεολογίας είναι η καταφατική. Να σημειωθεί ότι ο όρος αρνητική θεολογία δεν συνηθίζεται στην ανατολή. Αντίθετα χρησιμοποιείται περισσότερο ο όρος αποφατική θεολογία

Γίνεται, δηλαδή, η απόπειρα να αποκτηθεί και να εκφραστεί γνώση για τον Θεό μέσω της περιγραφής του τι "δεν" είναι ο Θεός ("απόφαση"), παρά μέσω της περιγραφής του τι "είναι" ο Θεός. Η αποφατική παράδοση συνήθως ευθυγραμμίζεται με την προσέγγιση του μυστικισμού, ο οποίος επικεντρώνεται στην αυθόρμητη ή την καλλιεργούμενη ατομική εμπειρία της θεϊκής πραγματικότητας πέρα από την σφαίρα της συνηθισμένης αντίληψης, μιας εμπειρίας που συχνά δεν μεταδίδεται μέσα από τις δομές των παραδοσιακών οργανωμένων θρησκειών.

Η αποφατική θεολογία είναι ο βασικός τρόπος θεολόγησης της ανατολικής ορθοδόξου εκκλησίας. Όχι βέβαια σαν άρνηση, αλλά σαν αδυναμία περιγραφής του Θεού . Έτσι παρουσιάζεται ως α-θάνατος, α-χρονος, α-τελεύτητος κλπ δηλ. δεν σχετίζεται με το θάνατο, το χρόνο, το τέλος κ.ο.κ. Αντιθέτως οι δυτικές εκκλησίες χρησιμοποιούν περισσότερο την καταφατική θεολογία ορίζοντας το Θεό στον υπερθετικό βαθμό γνωστών ιδιοτήτων π.χ. σοφός, δυνατός (άνθρωπος) πάν-σοφος, παντο-δύναμος (Θεός). Αυτός είναι και ο λόγος που στις δυτικές εκκλησίες είναι αρχή η επιστημονική μόρφωση του κλήρου, ενώ στην ανατολική υπάρχουν και ολιγογράμματοι ιερείς. Έτσι στη Δύση η επιστημονική μόρφωση οδηγεί στην αποκάλυψη χαρακτηριστικών του Θεού και από κει στην "κατανόησή του" , ενώ στην Ανατολή υπάρχει εντονότερος ο ασκητισμός ο οποίος "μαθαίνει" το Θεό όχι από την παρατήρηση, αλλά από την εμπειρία/επαφή.
Σύμφωνα με την αρνητική θεολογία, στην πραγματικότητα δεν μπορούμε ποτέ να προσδιορίσουμε τον Θεό με λέξεις. Αυτό που είναι δυνατόν είναι να πούμε ότι ο Θεός δεν είναι ούτε αυτό αλλά ούτε και κάτι άλλο επίσης. Εντέλει, ο σπουδαστής θα πρέπει να υπερβεί τις λέξεις για να κατανοήσει τη φύση του Θεϊκού. Με αυτή την έννοια, η αρνητική θεολογία δεν αποτελεί διάψευση. Αποτελεί μάλλον μια παραδοχή του ότι οτιδήποτε και αν είναι ο Θεός, όταν προσπαθούμε να το περικλείσουμε σε ανθρώπινες λέξεις, αναπόφευκτα αποτυγχάνουμε.

Σύμφωνα με την "The Encyclopedia of Religion" (Η Εγκυκλοπαίδεια της Θρησκείας), η φιλοσοφική αυτή θέση ισχυρίζεται ότι «ο Θεός υπερβαίνει όλα όσα μπορούμε να μάθουμε για αυτόν. [...] Στον Θεό δεν μπορεί να δοθεί όνομα ή προσδιορισμός. [...] Ο ίδιος δεν αποτελεί αντικείμενο γνώσης, διότι είναι υπεράνω γνώσης».
Πρέντραγκ Τζόρτζεβιτς

Ο Πρέντραγκ Τζόρτζεβιτς (σερβικά: "Предраг Ђорђевић", 4 Αυγούστου 1972) είναι Σέρβος πρώην επαγγελματίας ποδοσφαιριστής.
Τάσος Αθανασιάδης

Ο Τάσος Αθανασιάδης του Μιχαήλ (Σαλιχλή Μικράς Ασίας, Νοέμβριος 1913 − Αθήνα, 21 Σεπτεμβρίου 2006) ήταν συγγραφέας (κυρίως μυθιστοριογράφος και δοκιμιογράφος) και ακαδημαϊκός.
Μιλουτίν Μιλάνκοβιτς

Ο Μιλουτίν Μιλάνκοβιτς (Σερβικά "Милутин Миланковић", 28 Μαΐου 1879 - 12 Δεκεμβρίου 1958) ήταν Σέρβος  μαθηματικός, αστρονόμος, κλιματολόγος, γεωφυσικός, πολιτικός μηχανικός και εκλαϊκευτής της επιστήμης. Ο Μιλάνκοβιτς προσέφερε δύο θεμελιώδεις συνεισφορές στην παγκόσμια επιστήμη.

Η πρώτη συνεισφορά είναι ο "Κανόνας της Ηλιακής Εκθεσης της Γης", που χαρακτηρίζει τα κλίματα όλων των πλανητών του Ηλιακού συστήματος. Η δεύτερη συμβολή του είναι η εξήγηση των μακροπρόθεσμων κλιματικών αλλαγών της Γης που προκαλούνται από τις αλλαγές στη θέση της σε σχέση με τον Ήλιο, που είναι γνωστές σήμερα ως "κύκλοι του Μιλάνκοβιτς". Ετσι εξηγήθηκαν οι εποχές των παγετώνων που εμφανίσθηκαν στο γεωλογικό παρελθόν της Γης, καθώς και οι κλιματικές αλλαγές στη Γη που αναμένονται στο μέλλον.

Ο Μιλάνκοβιτς ίδρυσε την πλανητική κλιματολογία, υπολογίζοντας τις θερμοκρασίες των ανώτερων στρωμάτων της ατμόσφαιρας της Γης καθώς και τις συνθήκες θερμοκρασίας στους πλανήτες του εσωτερικού ηλιακού συστήματος, Ερμή, Αφροδίτης και Άρη, και της Σελήνης, καθώς και του πάχους της ατμόσφαιρας των εξωτερικών πλανητών. Απέδειξε τη συσχέτιση της ουράνιας μηχανικής και των επιστημών της Γης και κατέστησε εφικτή τη σταθερή μετάβαση από την ουράνια μηχανική στις επιστήμες της Γης και τη μετατροπή των περιγραφικών επιστημών σε ακριβείς.
Συνωμοσία της Πυρίτιδας

thumb|300px|Γκραβούρα του 17ου αιώνα: τα μέλη της Συνωμοσίας της Πυρίτιδας

Η Συνωμοσία της Πυρίτιδας του 1605 είχε οργανωθεί από μια ομάδα Καθολικών, με σκοπό τη δολοφονία του βασιλιά Ιακώβου Α' της Αγγλίας, της οικογένειάς του και πολλών μελών της αριστοκρατίας, με την ανατίναξη των κτιρίων του Βρετανικού Κοινοβουλίου στο Λονδίνο κατά την έναρξη της Βουλής στις 5 Νοεμβρίου 1605. Ανάμεσα στους συνωμότες πιο γνωστός είναι ο Γκάι Φωκς, Άγγλος στρατιώτης από το Γιόρκ.

Η Συνωμοσία οργανώθηκε σαν αντίδραση στην τυραννική βασιλεία του Ιακώβου Α' και στα σκληρά μέτρα του προτεστάντη βασιλιά απέναντι στους Καθολικούς. Οι συνωμότες βρήκαν ένα κελάρι κάτω από το κτίριο της Βουλής των Λόρδων και συγκέντρωσαν 36 βαρέλια πυρίτιδας, τα οποία θα ανατίναζαν για να δολοφονήσουν τα μέλη του Κοινοβουλίου. Κάποιοι συνωμότες, ωστόσο, ανησυχούσαν από το γεγονός ότι στο κτίριο της Βουλής θα βρίσκονταν κι άλλοι Καθολικοί, σαν κι αυτούς, των οποίων η ζωή μπορεί να κινδύνευε. Έτσι στάλθηκε μια προειδοποιητική επιστολή στο Λόρδο Monteagle, τον οποίον προειδοποιούσαν να μην παρουσιαστεί στη συνέλευση. Του δημιουργήθηκαν όμως υποψίες κι έτσι ξεκίνησαν οι έρευνες στις υπόγειες σήραγγες κάτω από τη Βουλή των Λόρδων. Ο Γκάι Φωκς ανακαλύφθηκε και συνελήφθη το πρωινό της 5ης Νοεμβρίου. Μετά από βασανιστήρια, αποκάλυψε τα ονόματα των υπόλοιπων συνωμοτών, που είτε ήταν ήδη γνωστοί είτε νεκροί. Οi συνωμότες καταδικάστηκαν και στις 31 Ιανουαρίου εκτελέστηκαν με αγχόνη και διαμελισμό.

Εις ανάμνηση της αποτυχημένης απόπειρας του Γκάι Φωκς να ανατινάξει το Κοινοβούλιο, στην Αγγλία και άλλες χώρες η 5η Νοεμβρίου εορτάζεται σαν "Νύχτα του Γκάι Φωκς" (Guy Fawkes Night ή Bonfire Night). Πυροτεχνήματα λάμπουν στον αέρα, ενώ επικρατεί το έθιμο να καίγεται στη φωτιά ένα ομοίωμα του Γκάι Φωκς. Επίσης, σε ανάμνηση της Συνωμοσίας της Πυρίτιδας, λέγονται οι παρακάτω στίχοι:

:"Remember, remember, the 5th of November
:"The Gunpowder Treason and plot;
:"I know of no reason why Gunpowder Treason
:"Should ever be forgot.

:"Guy Fawkes, Guy Fawkes,
:" 'Twas his intent.
:"To blow up the King and the Parliament.
:"Three score barrels of powder below.
:"Poor old England to overthrow.
:"By God's providence he was catch'd,
:"With a dark lantern and burning match

:"Holloa boys, Holloa boys, let the bells ring
:"Holloa boys, Holloa boys, God save the King!

:"Hip hip Hoorah !
:"Hip hip Hoorah !

:"A penny loaf to feed ol'Pope,
:"A farthing cheese to choke him.
:"A pint of beer to rinse it down,
:"A faggot of sticks to burn him.
:"Burn him in a tub of tar,'
:"Burn him like a blazing star.
:"Burn his body from his head,
:"Then we'll say: ol'Pope is dead.


Κατηγορία:Ιστορία της Αγγλίας
Αντώνης Τρίτσης

O Αντώνης Τρίτσης (Αργοστόλι, 1937 - Αθήνα, 7 Απριλίου 1992) ήταν Έλληνας πολιτικός, αθλητής και χωροτάκτης - πολεοδόμος.
Λάμπεια Ηλείας

:"Για τοπωνύμια με την ονομασία Δίβρη, δείτε: Δίβρη"

thumb|260px|Λάμπεια, γενική άποψη του χωριού.
thumb|260px|Λάμπεια, μερική άποψη του χωριού.
thumb|260px|Λάμπεια, μερική άποψη του χωριού.
thumb|260px|Το δημοτικό σχολείο Λάμπειας (Δίβρης), κτισμένο το 1907 με δωρεά του Ανδρέα Συγγρού.
thumb|260px|Η κοινοτική βρύση Μοριός στη Λάμπεια Ηλείας.
Η Λάμπεια, γνωστή και ως Λαμπεία ή ακόμα περισσότερο με την παλαιότερή της ονομασία Δίβρη, είναι ιστορικό κεφαλοχώρι της Ηλείας. Διοικητικά ανήκει στον Δήμο Αρχαίας Ολυμπίας ενώ παλαιότερα αποτελούσε την έδρα του Καποδιστριακού Δήμου Λάμπειας. Στην απογραφή του 2001 είχε 506 μόνιμους κατοίκους και η ομώνυμη κοινότητα συνολικά 578. Στην απογραφή του 2011 βρέθηκε να έχει 468 μόνιμους κάτοικους ενώ η Τοπική Κοινότητα Λάμπειας είχε 529.

Στο κέντρο του χωριού υπάρχουν ξενοδοχείο, ξενώνας, ενοικιαζόμενα δωμάτια, παραδοσιακά και σύγχρονα καφενεία, εστιατόρια, και εμπορικά καταστήματα.
RSA

Ο RSA είναι κρυπταλγόριθμος ασύμμετρου κλειδιού, το όνομα του οποίου προέρχεται από τους δημιουργούς του, Ρον Ρίβεστ, Άντι Σαμίρ και Λεν Άντλμαν. Επιτρέπει όχι μόνο την κωδικοποίηση μηνυμάτων αλλά μπορεί επίσης να χρησιμοποιηθεί και ως ψηφιακή υπογραφή.
Πρώτη Σύνοδος της Νίκαιας

Η Πρώτη Σύνοδος της Νίκαιας ή Α΄ Οικουμενική είναι μια εκλησιαστική Σύνοδος που συνεκλήθη το 325 στη Νίκαια της Βιθυνίας από τον Ρωμαίο αυτοκράτορα Κωνσταντίνος Α΄, με σκοπό την αποκατάσταση της ειρήνης στα εκκλησιαστικά ζητήματα της Αυτοκρατορίας.

Η σύνοδος καταδίκασε τη διδασκαλία του Αρείου, συνέταξε το Σύμβολο της Νίκαιας που καθιέρωσε τον όρο "ομοούσιος" και όρισε την ημερομηνία εορτασμού του Πάσχα. Με τη Σύνοδο αυτή η Εκκλησία εντάχθηκε στις επίσημες δομές της Ρωμαϊκής Αυτοκρατορίας και ο συνοδικός θεσμός έγινε θεμελιώδους σημασίας για τον Ορθόδοξο Χριστιανισμό. Οι εξελίξεις αυτές είχαν μακροχρόνιες επιρροές θεολογικού και πολιτικού χαρακτήρα στην Ανατολή κατά τη διάρκεια όλου του Μεσαίωνα. Επίσης, αποτέλεσε το πρότυπο για τις μελλοντικές Οικουμενικές Συνόδους.
Δήμος Ριετάβας

Ο δήμος Ριετάβας (λιθουανικά: "Rietavo savivaldybė") είναι ένας από τους 60 δήμους της Λιθουανίας. Βρίσκεται στο δυτικό τμήμα της χώρας και έχει 10.700 κατοίκους. Ανήκει στην επαρχία Τελσιάι. Πρωτεύουσα του δήμου είναι η Ριετάβας . Ο δήμος περιλαμβάνει επίσης τα χωριά: Τβεράι;; (Tverai), Σαουσλαούκις;; (Sauslaukis), Νταουγκεντάι;; (Daugėdai), Λαμπαρντζιάι;; (Labardžiai), Μεντινγκενάι;; (Medingėnai), Βατουσιάι;; (Vatušiai), Πελαϊτσιάι;; (Pelaičiai), Γκιλιογκίρις;; (Giliogiris) - 253 κάτοικοι, και Μπουντρικιάι;; (Budrikiai).
Θερμοπυρηνικός αντιδραστήρας

Θερμοπυρηνικός αντιδραστήρας ονομάζεται η διάταξη εκείνη εντός της οποίας παράγεται θερμική ενέργεια μέσω ελεγχόμενης πυρηνικής σύντηξης.

Οι θερμοπυρηνικοί αντιδραστήρες θεωρείται ότι βρίσκονται ακόμη σε πειραματικό στάδιο. Το γνωστό μοντέλο τέτοιου είδους αντιδραστήρα, ο Τόκαμακ, στο Πρίνστον των ΗΠΑ, χρησιμοποιεί έναν κυκλικό σωλήνα διαμέτρου 4 μέτρων, με αέριο υδρογόνο.
Premier Automotive Group

O Όμιλος Premier Automotive Group (PAG) ήταν ο υπο-όμιλος στον οποίο εντάσσονταν οι πολυτελείς μάρκες αυτοκινήτων της Ford Motor Company (Όμιλος Ford). Ο Όμιλος συνδύαζε τις δραστηριότητες των πέντε ευρωπαϊκών αυτοκινητοβιομηχανιών που είχε στην κατοχή της η Ford.
Παλική

H Παλική (ορθότερη γραφή: Παλλική) είναι χερσόνησος της σημερινής Κεφαλονιάς (ή Κεφαλληνίας κατά τον αρχαιότερο τύπο του ονόματος), ένα από τα Επτάνησα στην δυτική Ελλάδα, σε 38°18'39.72"N, 20°25'6.75"E. 

Ο δήμος της Πάλλης ήταν μια από τις τέσσερις πόλεις της Κεφαλονιάς στην αρχαιότητα (Πάλλη, Κράνη, Πρόννοι και Σάμη). Κατά την διάρκεια του 15ου αιώνα μεταφέρθηκε η πόλη περίπου 5,000 μέτρα νότια στο Ληξούρι. 

Κατηγορία:Χερσόνησοι της Ελλάδας
Αχιλλέας Παράσχος

Ο Αχιλλέας Παράσχος (πραγματικό όνομα Νασάκης ή Νασίκογλου· Ναύπλιο 1838 - Αθήνα, 26 Ιανουαρίου 1895) ήταν Έλληνας ρομαντικός ποιητής του 19ου αιώνα, εκπρόσωπος της πρώτης Αθηναϊκής σχολής. "Παράσχος" ήταν το μικρό όνομα του πατέρα του.
Θεόφραστος Σακελλαρίδης

Ο Θεόφραστος Σακελλαρίδης (7 Σεπτεμβρίου 1883 - 2 Ιανουαρίου 1950) ήταν Έλληνας συνθέτης, διευθυντής ορχήστρας και ένας από τους πρωτεργάτες της Ελληνικής Οπερέτας, με καταγωγή από το Λιτόχωρο της Μακεδονίας.
Πυρηνικός αντιδραστήρας

εσωτερικό πυρηνικού αντιδραστήρα που εκλύει την χαρακτηριστική γαλάζια [[ακτινοβολία Cherenkov]]
Πυρηνικός αντιδραστήρας ονομάζεται η διάταξη εκείνη εντός της οποίας παράγεται ενέργεια με ελεγχόμενη αντίδραση σχάσης. Ο πυρηνικός αντιδραστήρας θα μπορούσε να χαρακτηριστεί ως μια μεγάλη δεξαμενή όπου το πυρηνικό καύσιμο υφίσταται πυρηνική σχάση απελευθερώνοντας έτσι θερμότητα. Τα άτομα του εν λόγω καυσίμου, υπό ορισμένες συνθήκες, διασπώνται αυθόρμητα εκπέμποντας νετρόνια, τα οποία στη συνέχεια προκαλούν τη διάσπαση άλλων ατόμων, με τελικό αποτέλεσμα μια γεωμετρικά αυξανόμενη αλυσιδωτή αντίδραση. 

Στην "καρδιά του αντιδραστήρα" φέρονται επιβραδυντικό υλικό και ρυθμιστικές ράβδοι (ή ""ράβδοι ελέγχου" ή "ράβδοι ρύθμισης"") που συγκρατούν την αλυσιδωτή αντίδραση σε σταθερό ρυθμό έτσι ώστε να επιτυγχάνεται η ομαλή ροή της θερμότητας. Ένα "ψυκτικό μέσο" (που μπορεί να είναι αέριο ή υγρό όπως το νερό) κυκλοφορεί μέσα στον αντιδραστήρα και θερμαίνεται. Στη συνέχεια αυτό οδηγείται σε ένα "εναλλάκτη θερμότητας" όπου προκαλεί βρασμό σε νερό που υπάρχει εκεί. Ο παραγόμενος ατμός στη συνέχεια θέτει σε κίνηση στροβίλους που παράγουν ηλεκτρικό ρεύμα αλλά και κινητική ενέργεια (π.χ. πυρηνοκίνητα πλοία). 

Ο πυρηνικός αντιδραστήρας εκπέμπει έντονη ακτινοβολία που αξιοποιείται στη παραγωγή ραδιοϊσοτόπων. Η διαρροή της ακτινοβολίας αυτής εμποδίζεται από τα προστατευτικά στρώματα της "θωράκισης" (κελύφους) του αντιδραστήρα. Όλοι όσοι εργάζονται σε τέτοιους χώρους υποχρεούνται να είναι εφοδιασμένοι με ειδικούς φορητούς ανιχνευτές ραδιενέργειας.
Ναουγιόγι Ακμένε

Η Ναουγιόγι Ακμένε (λιθουανικά: 'Naujoji Akmenė' ), "Naujoji Akmenė" σημαίνει "Νέα Ακμένε", είναι πόλη της βόρειας Λιθουανίας. Έχει 12.345 κατοίκους (απογραφή 2001). 

Η πόλη είναι από τις πιο καινούριες της χώρας και είναι βιομηχανικό κέντρο. Η τσιμεντοβιομηχανία της πόλης παράγει 700.000 τόνους σκυροδέματος ετησίως.
Νίκος Χατζηαποστόλου

Ο Νίκος Χατζηαποστόλου (1884 - 9 Αυγούστου 1941) ήταν Έλληνας συνθέτης, αρχιμουσικός και βαθύφωνος. Μαζί με τον Θεόφραστο Σακελλαρίδη θεωρούνται ως οι βασικοί εκπρόσωποι της ελληνικής οπερέτας.
Ουπνινκάι

Το Ουπνινκάι είναι χωριό της Λιθουανίας. Έχει 1.019 κατοίκους. Απέχει 9 χλμ νοτιοδυτικά από το Βεπριάι. Το Ουπνινκάι αναφέρεται για πρώτη φορά το 1442 όταν ο "Kristinas Astikas" ήταν ( ο πρώτος γνωστός) γαιοκτήμονας της περιοχής . Ο γιος του "Radvila Astikas" έχτισε την πρώτη εκκλησία το 1477 . Ο σημερινός νεοκλασικός ρωμαιοκαθολικός ναός του αρχάγγελου Μιχαήλ χτίστηκε το 1845 στα βόρεια της πόλης και στην αριστερή όχθη του ποταμού "ventoji" που περνάει κοντά στο Ουπνινκάι.
Ουκμεργκέ

Η Ουκμεργκέ (λιθουανικά: "Ukmergė" ) είναι πόλη της ανατολικής Λιθουανίας. Απέχει 78 χιλιόμετρα από τη Βίλνιους. Το 2001 είχε 28.759 κατοίκους, ενώ το 2005 28.000 κατοίκους. 

Η πόλη αναφέρεται για πρώτη φορά το 1333, ως τοιχισμένος οικισμός πάνω σε λόφο. Το 1655 κατελήφθη από Ρώσους και Σουηδούς. Το 1795 προσαρτήθηκε εκ νέου στη Ρωσία. Κατά το Β' Παγκόσμιο Πόλεμο υπέστη μεγάλες ζημιές από εκτεταμένους βομβαρδισμούς, ενώ 10.000 Εβραίοι της πόλης εξοντώθηκαν.
Δήμος Καλβαρίγια

Ο Δήμος Καλβαρίγια ή Δήμος Καλβαριγιά (λιθουανικά: "Kalvarijos savivaldybė")
είναι ένας από τους 60 δήμους της Λιθουανίας. Βρίσκεται στο νότιο τμήμα της χώρας. Πρωτευούσα του δήμου είναι η Καλβαριγιά ή Καλβαρίγια. Έχει πληθυσμό 13.900 κατοίκους. Περιλαμβάνει τα χωριά: Γιουνγκενάι;; (Jungėnai), Γιουσεβιτσιάι;; (Jusevičiai), Σανγκρούντα;; (Sangrūda), Μικαλάουκα;; (Mikalauka), Λιουμπάβας;; (Liubavas), Σουσνινκάι;; (Sūsninkai), Μπρουκάι;; (Brukai), Μοτσκάι;; (Mockai) και Σενόγι Ραντίσκε;; Senoji Radiškė.
Volvo

Η AB Volvo (ή "Aktiebolaget Volvo", στα ελληνικά: Βόλβο) είναι μια από τις μεγαλύτερες εταιρείες κατασκευής φορτηγών, λεωφορείων, βαρέων οχημάτων και βιομηχανικών μηχανημάτων. Η εταιρεία ιδρύθηκε στις 10 Αυγούστου 1926 στο Γκέτεμποργκ της Σουηδίας, μετά την απόσχιση τμήματος της εταιρείας κατασκευής ρουλεμάν και ανταλλακτικών SKF (Svenska Kullagerfabriken AB), με την παραγωγή οχημάτων να ξεκινάει στις 14 Απριλίου 1927. Σήμερα, η Volvo Cars (ελληνικά: Αυτοκίνητα Βόλβο), δηλαδή ο κλάδος των επιβατικών αυτοκινήτων, έχει πουληθεί από την Ford Motor Company (ελληνικά: Φορντ Μότορ Κόμπανυ) στην κινεζική αυτοκινητοβιομηχανία Geely από το 2010.
Πυρηνική σχάση

Η πυρηνική σχάση 250px|thumb|Παράδειγμα σχάσης που προκλήθηκε από το βομβαρδισμό ενός πυρήνα Ουρανίου-235 με θερμικό νετρόνιο. Από την αντίδραση ελευθερώνονται τρία νετρόνια.
Πυρηνική σχάση ονομάζεται η διαδικασία κατά την οποία ένας ασταθής ατομικός πυρήνας διασπάται σε δύο ή περισσότερους (μικρότερους) πυρήνες και σε μερικά παραπροϊόντα σωμάτια (όπως νετρόνια). Η σχάση αποτελεί μια περίπτωση μεταστοιχείωσης κατά την οποία παράγονται δύο πυρήνες με συγκρίσιμες μάζες. Στα βαρύτερα στοιχεία η σχάση είναι εξώθερμη αντίδραση αποδίδοντας στο περιβάλλον ενέργεια ως ακτινοβολία γ και ως κινητική ενέργεια των θραυσμάτων.
Γεώργιος Σουρής

Ο Γεώργιος Σουρής (Ερμούπολη, 2 Φεβρουαρίου 1853 - Νέο Φάληρο, 26 Αυγούστου 1919) ήταν Έλληνας σατιρικός ποιητής και ένας από τους σπουδαιότερους της νεότερης Ελλάδας, έχοντας χαρακτηριστεί ως «σύγχρονος Αριστοφάνης». Κατά την διάρκεια της ζωής του προτάθηκε για Βραβείο Νόμπελ Λογοτεχνίας συνολικά 5 φορές.
Πάπας Ζαχαρίας

Ο Πάπας Ζαχαρίας ("Papa Zaccaria", 679 - 15 Μαρτίου 752), γιος του Πολυχρόνιου, ήταν Έλληνας από την Καλαβρία της Κάτω Ιταλίας.

Έγινε Πάπας (Πατριάρχης Ρώμης) το Νοέμβριο του 741. Πέθανε το Μάρτιο του 752 και ετάφη στη Βασιλική του Αγίου Πέτρου, στη Ρώμη.

Ενδιάμεσος εκλεγμένος αλλά όχι χειροτονημένος υπήρξε ο Πάπας Στέφανος.
Ραδιοϊσότοπο

Ραδιοϊσότοπο ή ραδιενεργό ισότοπο ονομάζεται κάθε ισότοπο ενός χημικού στοιχείου που είναι ασταθές και διασπάται εκπέμποντας ραδιενέργεια. Συνεπώς με τον όρο αυτό χαρακτηρίζεται η ραδιενεργή μορφή που μπορεί να παρουσιάζει κάποιο χημικό στοιχείο.

Οι πυρηνικοί φυσικοί δημιουργούν τεχνητά ραδιοϊσότοπα βομβαρδίζοντας κάποιο στοιχείο με νετρόνια ή άλλα σωματίδια. 

Τα ραδιοϊσότοπα χρησιμοποιούνται ως ασθενείς πηγές ραδιενέργειας στην πυρηνική ιατρική, τη βιομηχανική ραδιογραφία κ.α.
* Η παραγωγή μεταφορά και διάθεση αυτών γίνεται υπό καθορισμένα μέτρα ασφαλείας. 

Τα χρησιμοποιημένα ραδιοϊσότοπα αποτελούν πυρηνικά κατάλοιπα.
Τιθωνός

Ο Τιθωνός κατά την ελληνική μυθολογία ήταν γιος του βασιλιά της Τροίας Λαομέδοντα και της Στρυμούς. Τον αγάπησε η Ηώς και οι θεοί του χάρισαν την αθανασία αλλά όχι και την αιώνια νεότητα.

Η Ηώς απήγαγε τον Τιθωνό μαζί με τον Γανυμήδη, κατά μία εκδοχή, για να τους καταστήσει εραστές της. Ο Τιθωνός και η Ηώς απέκτησαν μαζί δύο τέκνα, τον Μέμνονα και τον Ημαθίωνα. Ωστόσο, όταν ο Δίας κράτησε τον Γανυμήδη για τον εαυτό του, η Ηώς τον παρεκάλεσε να κάνει τον Τιθωνό αθάνατο, αλλά ξέχασε να του ζητήσει να τον διατηρήσει και νέο. Ο Τιθωνός λοιπόν έφθασε σε έσχατο γήρας, κι έτσι η Ηώς, που ως θεά ήταν και αθάνατη και αιώνια στην ίδια ηλικία, δεν μπορούσε πια να τον βλέπει. Τότε οι θεοί τον λυπήθηκαν και τον μεταμόρφωσαν σε ένα ζαρωμένο έντομο που απλώς μιλά ακατάπαυστα, ανίκανο για νεανική δράση: το έντομο αυτό είναι ο τζίτζικας ή σύμφωνα με άλλες ιστορίες, η ακρίδα.

Ορισμένοι μυθογράφοι υποστηρίζουν ότι ο Τιθωνός είχε στη γη και μία θνητή σύζυγο, την Κισσία.
Ντομένικο Γκιρλαντάιο

Ο Ντομένικο Γκιρλαντάιο ("Domenico Ghirlandaio", 1449 - 11 Ιανουαρίου 1494) ήταν Ιταλός ζωγράφος της Αναγέννησης από τη Φλωρεντία. Διακρίθηκε κυρίως για τις αφηγηματικές νωπογραφίες του και τις προσωπογραφίες επιφανών προσωπικοτήτων της εποχής του. Έζησε στη Φλωρεντία την ίδια περίοδο με τον Σάντρο Μποτιτσέλι και τον Φιλίππο Λίππι, ενώ υπήρξε για ένα διάστημα δάσκαλος του Μιχαήλ Άγγελου. Το πραγματικό του όνομα ήταν Ντομένικο ντι Τομάσο Μπιγκόρντι. Tο ψευδώνυμο "Γκιρλαντάιο" ("Il Ghirlandaio") συνόδευε τον πατέρα του, που ήταν γνωστός για τις μεταλλικές "γιρλάντες" (ιταλ. "ghirlanda") που κατασκεύαζε.
Ισφαχάν

Το Ισφαχάν (περσ.: اصفهان, αποδίδεται ιστορικά και Ισπαχάν) είναι σημαντική πόλη και παλιά πρωτεύουσα της Περσίας, του σημερινού Ιράν. Είναι η Ασπάδανα της αρχαιότητας. Βρίσκεται σχεδόν στο κέντρο της χώρας και σε ίση σχεδόν απόσταση από την Κασπία θάλασσα και τον Περσικό κόλπο. Είναι η τρίτη παλαιότερη πόλη της χώρας, στην οποία μια εβραϊκή αποικία εγκαταστάθηκε πριν από περίπου 2.500-2.700 χρόνια.
Άγιος Γεώργιος (ναρκαλιευτικό)

Άγιος Γεώργιος (ναρκαλιευτικό)

Το Άγιος Γεώργιος ήταν ένα ελληνικό ιστιοφόρο αλιευτικό το οποίο και επιτάχθηκε για ανάγκες του Πολεμικού Ναυτικού και των συμμαχικών δυνάμεων στη περίοδο 1941 - 1944. Μετά τον κατάπλου του στη Μέση Ανατολή εξοπλίσθηκε ανάλογα για ναρκαλιεία και τέθηκε στη διάθεση των Συμμαχικών Δυνάμεων. Μαζί με το Θάλεια παρελήφθη στη Μέση Ανατολή στις 22 Αυγούστου 1941.

Τα επίτακτα πλοία, διαφόρων τύπων, που είχαν μετασκευαστεί για να χρησιμοποιηθούν για την αλιεία μαγνητικών ναρκών ήταν: Αλκανέτ, Χρήστος, Θάλεια Ι, Σεβαστή, Λίβανος, Άγιος Γεώργιος, Λύκος, Τασία και Παλλάς.

Επέστρεψε στην Ελλάδα μετά την απελευθέρωση οπότε και διαγράφηκε από την δύναμη του τότε Βασιλικού Ναυτικού (πριν από τον Οκτώβριο του 1944).

Αγιος Γεώργιος
Αγιος Γεώργιος
Μάρμαρα του Παρθενώνα

thumb|right|250px|Τα Μάρμαρα του Παρθενώνα στο Βρετανικό Μουσείο του Λονδίνου.
Τα Μάρμαρα του Παρθενώνα (ορθότερα: Γλυπτά του Παρθενώνα), γνωστά και ως Ελγίνεια Μάρμαρα από τους Άγγλους λόγω του Έλγιν , είναι συλλογή γλυπτών που προέρχονται από την Ακρόπολη των Αθηνών. Αφαιρέθηκαν και κλάπηκαν από τον Τόμας Μπρους, 7ο κόμη του Έλγιν, πρέσβη στην Οθωμανική Αυτοκρατορία από το 1799 μέχρι το 1803, και μεταφέρθηκαν στην Βρετανία το 1806. Εκμεταλλευόμενος την Οθωμανική ηγεμονία στην Ελληνική επικράτεια, κατάφερε και απέκτησε φιρμάνι από τον Οθωμανό Σουλτάνο για την αποκαθήλωσή τους από τον Παρθενώνα με σκοπό τη μέτρηση και την αποτύπωσή τους σε σχέδια, και στη συνέχεια προχώρησε στην αφαίρεση και φυγάδευσή τους. Η ύπαρξη φιρμανιού και, αν υπήρχε, το ακριβές πνεύμα της άδειας, αμφισβητείται.Το 2019 Τούρκοι ερευνητές υποστήριξαν ότι δεν υπήρξε τέτοιο φιρμάνι. Τα γλυπτά αυτά αποθηκεύτηκαν στο Βρετανικό Μουσείο του Λονδίνου το 1816. Το 1936 τοποθετήθηκαν στην έκθεση "Duveen" που δημιουργήθηκε για αυτό το σκοπό. 

Από το 1983, με πρωτοβουλία της τότε Υπουργού Πολιτισμού Μελίνας Μερκούρη, η Ελλάδα καταβάλλει προσπάθειες να φέρει τα γλυπτά πίσω στην Αθήνα. Η προσπάθεια των ελληνικών αρχών για την επιστροφή των γλυπτών του Παρθενώνα στο τόπο καταγωγής και δημιουργίας τους υποστηρίζεται ενεργά από διεθνή, ομότιτλη επιτροπή. Η αναγκαιότητα της επιστροφής τους στην Ελλάδα επιβεβαιώνεται και από την επίσημη θέση της εκπροσώπου της ΟΥΝΕΣΚΟ, με βάση την αρχή της διατήρησης της ακεραιότητας των μνημείων παγκόσμιας πολιτιστικής κληρονομίας. Κατά καιρούς έχουν δει τη δημοσιότητα διάφορες προτάσεις από έγκριτους, ουδέτερους παρατηρητές, με σκοπό την εξεύρεση μιας λύσης στη διαφωνία Ελλάδας και Βρετανικού Μουσείου επί του ζητήματος της επιστροφής των κλεμμένων γλυπτών. 

Σε ανακοίνωση που εξέδωσε το Βρετανικό Μουσείο τον Απρίλιο του 2007 αναφέρει ότι δεν προτίθεται να παραχωρήσει την κυριότητα των Γλυπτών του Παρθενώνα σε ελληνικό μουσείο. Νεότερη ανακοίνωση του Βρετανικού Μουσείου (2009) ανέφερε πως, με την ευκαιρία των εγκαινίων του Νέου Μουσείου της Ακρόπολης, θα ήταν διατεθειμένο να δανείσει τα Γλυπτά, αρκεί η ελληνική κυβέρνηση να αναγνωρίσει το δικαίωμα ιδιοκτησίας τους στο Μουσείο. Η ελληνική κυβέρνηση απέρριψε την πρόταση.

Το 2014, η ΟΥΝΕΣΚΟ πρότεινε να διαμεσολαβήσει για την επίλυση του θέματος, αλλά η πρόταση αυτή απορρίφθηκε αργότερα από το Ηνωμένο Βασίλειο.
Κάρμινα Μπουράνα

right|thumb|250px|"Από τη συλλογή "Κάρμινα Μπουράνα" του 11ου-13ου αιώνα."
Κάρμινα Μπουράνα είναι ο τίτλος μιας χειρόγραφης συλλογής πάνω από 1000 ποιημάτων και τραγουδιών που γράφτηκαν στις αρχές του 13ου αιώνα. Η αυθεντική συλλογή βρίσκεται σήμερα στην Κρατική Βιβλιοθήκη της Βαυαρίας στο Μόναχο.
Ισοκεφαλία

thumb|right|300 px|Τμήματα της ζωφόρου του Παρθενώνα που αφαιρέθηκαν από το Λόρδο Έλγιν, με εμφανή την "ισοκεφαλία"
thumb|right|300px|Βυζαντινό ψηφιδωτό, με εμφανή την "ισοκεφαλία"
Ισοκεφαλία ονομάζεται ο καλλιτεχνικός κανόνας που ακολουθείται από ζωγράφους, χαράκτες και γλύπτες κατά τον οποίο οι μορφές των ανάγλυφων ή ζωγραφικών παραστάσεων παριστάνονται έτσι ώστε οι κεφαλές των προσώπων να βρίσκονται στο ίδιο ύψος, χωρίς να λαμβάνεται υπ΄ όψη η θέση ή στάση της κάθε μορφής.

Η καλλιτεχνική αυτή τάση της ισοκεφαλίας δεν παρατηρείται μόνο στην αρχαία ελληνική τέχνη, αλλά και κατά την ακμή της (5ος π.Χ. αιώνας) στη ζωοφόρο του Παρθενώνα. Η αρχή της ισοκεφαλίας παρατηρείται ακόμη και στη πρώιμη βυζαντινή αγιογραφία.

Πάντως η ισοκεφαλία αποτελεί χαρακτηριστικό της αρχικής βαθμίδας της τέχνης.


Κατηγορία:Ζωγραφική
Κατηγορία:Γλυπτική
Ουτενά

thumb|right|Ο θυρεός της Ουτενά
Η Ουτενά (λιθουανικά: "Utena" ) είναι η δέκατη μεγαλύτερη σε πληθυσμό πόλη της Λιθουανίας. Βρίσκεται στο βόρειοανατολικό τμήμα της χώρας και έχει 33.086 κατοίκους, ενώ το 1991 είχε 35.200. Η πόλη είναι γνωστή με το σημερινό της όνομα από το 1261.
Αλέξανδρος Παπαναστασίου

[[Ιστορία του Αριστοτελείου Πανεπιστημίου Θεσσαλονίκης|Το Πανεπιστήμιο Θεσσαλονίκης]] ιδρύθηκε το 1925 μετά την απόφαση του Αλεξάνδρου Παπαναστασίου
Με το Ν.4332/29 (μετά την παραίτησή του από υπουργός Γεωργίας στην [[Κυβέρνηση Αλέξανδρου Ζαΐμη 1926|Οικουμενική Κυβέρνηση Ζαΐμη]]) ιδρύεται η [[ΑΤΕbank|Αγροτική Τράπεζα]], όχι όμως ως συνεταιριστική τράπεζα, όπως την ήθελε ο ίδιος ο Παπαναστασίου

Ο Αλέξανδρος Παπαναστασίου (8 Ιουλίου 1876 - 17 Νοεμβρίου 1936) ήταν πολιτικός επιστήμονας, κοινωνιολόγος και ηγέτης του δημοκρατικού φιλελεύθερου χώρου, υπουργός σε πολλές κυβερνήσεις και δύο φορές πρωθυπουργός (1924 και 1932), ο ιδρυτής του πολιτεύματος της Αβασίλευτης Δημοκρατίας στην Ελλάδα τον Μάρτιο του 1924.
Αλεξιάδα

Ο [[Αλέξιος Α΄ Κομνηνός]]
Η Αλεξιάδα είναι ιστορικό έργο, που ολοκληρώθηκε γύρω στο 1148 από τη Βυζαντινή Άννα Κομνηνή, η οποία και διηγείται τη βιογραφία του πατέρα της, Αλέξιου Α΄ Κομνηνού. Κατά τη διάρκεια της παραμονής της στην Αγία Μονή της Κεχαριτωμένης, στην Κωνσταντινούπολη, έγραψε το ιστορικό σύγγραμμα «Ἀλεξιάς» (15 βιβλία) που είναι αφιερωμένο στον πατέρα της Αλέξιο και καλύπτει τα γεγονότα της περιόδου 1069-1148. Στο έργο αυτό, που συμπληρώνει το έργο του συζύγου της «Ύλη Ιστορίας», η Άννα έχει ως πρότυπό της τον Θουκυδίδη και τον Πολύβιο και χρησιμοποιεί αττικίζουσα γλώσσα.
Λούμπανα

Η Λούμπανα ("Lubāna") είναι κωμόπολη της ανατολικής Λετονίας. Έχει 1.974 κατοίκους.

Βρίσκεται κοντά στον ποταμό Aiviekste και αξιοθέατά της είναι μια Λουθηρανική εκκλησία, κτισμένη τα έτη 1868-1872, καθώς και μια καθολική εκκλησία.
Πόλυ Τζιν Χάρβεϊ

Η Πόλυ Τζιν Χάρβεϊ ("Polly Jean Harvey", 9 Οκτωβρίου 1969), πιο γνωστή ως Πι Τζέι Χάρβεϊ ("PJ Harvey"), είναι Αγγλίδα τραγουδίστρια, μουσικός και στιχουργός. Θεωρείται μία από τις σημαντικότερες παρουσίες στο χώρο της ροκ και εναλλακτικής μουσικής.
Θοδωρής Παπαλουκάς

Ο Θοδωρής Παπαλουκάς (Αθήνα, 8 Μαΐου 1977) είναι Έλληνας πρώην διεθνής καλαθοσφαιριστής. Έχει ύψος 2,00 μ. και βάρος 90 κιλά. Αγωνιζόταν ως Πόιντ γκαρντ.
Άλουκσνε

Η Άλουκσνε (λετονικά: "Alūksne" , γερμανικά: Μαρίενμπουργκ ("Marienburg")) είναι πόλη και έδρα δήμου της βορειοανατολικής Λετονίας, κοντά στα σύνορα με την Εσθονία και τη Ρωσία. Βρίσκεται στο μυχό της ομώνυμης λίμνης και έχει πληθυσμό 7.982 κατοίκους σύμφωνα με επίσημη εκτίμηση για το 2016.
Επαρχία Λούντζα

right|250px|thumb|Η θέση της επαρχίας στο χάρτη της Λετονίας
:"Για άλλες έννοιες δείτε" Λούντζα (αποσαφήνιση)

Η Επαρχία Λούντζα (λετονικά: Ludzas rajons) είναι επαρχία της ανατολικής Λετονίας. Έχει 32.634 κατοίκους και 3 πόλεις: Λούντζα, Κάρσαβα και Ζίλουπε.
Λούτζα

Η Λούτζα (λετονικά: Ludza, γερμανικά: "Ludsen", λευκορωσικά: "Люцын", εσθονικά: "Lutsi", ρωσικά: "Лудза" (πριν 1918 "Люцин")) είναι πόλη της ανατολικής Λετονίας και έχει 8.718 κατοίκους σύμφωνα με επίσημη εκτίμηση για το 2016. Η Λούτζα, μια από τις παλαιότερες πόλεις της Λετονίας, αναφέρθηκε για πρώτη φορά σε Ρωσικά χρονικά του 1173 ή του 1177. Το 1399 το Λιβονικό Τάγμα έχτισε στην περιοχή ένα φρούριο και το χρησιμοποιούσε ως ανατολικό φυλάκιο της Λιβονίας. Τα ερείπια του φρουρίου αυτού σώζονται μέχρι σήμερα. Έπειτα το 1561 η Λούτζα ενσωματώθηκε στην Πολωνική-Λιθουανική Κοινοπολιτεία έως το 1772 οπότε και προσαρτήθηκε στην Ρωσική Αυτοκρατορία. Το 1777 πήρε το καθεστώς πόλης από την Αικατερίνη Β΄ της Ρωσίας.
Οι Μάγισσες

Οι Μάγισσες (αγγλικά: Charmed) είναι αμερικανική τηλεοπτική σειρά φαντασίας και υπερφυσικού, η δημιουργία της οποίας έγινε από την Κονστάνς Μ. Μπέργκ και η παραγωγή από τον Άαρον Σπέλινγκ και την ομάδα του, Spelling Television, με showrunner τον Μπραντ Κερν. Η σειρά προβλήθηκε για πρώτη φορά από το The WB και είχε διάρκεια οκτώ κύκλων, οι οποίοι προβλήθηκαν από τις 7 Οκτωβρίου του 1998 μέχρι τις 21 Μαΐου του 2006.

Η σειρά ακολουθεί τις ζωές των τριών αδερφών Χάλιγουελ, Πρου (Σάνεν Ντόχερτι), Πάιπερ (Χόλι Μαρί Κόμπς) και Φοίμπι (Αλίσα Μιλάνο), ή αλλιώς των Μαγευτικών. Στο φινάλε του τρίτου κύκλου της σειράς η Πρου πεθαίνει, και τη θέση της παίρνει, στον τέταρτο κύκλο, η τέταρτη χαμένη αδερφή, η Πέιτζ Μάθιους (Ρόουζ Μακ Γκάουαν). Οι Μαγευτικές είναι οι πιο ισχυρές καλές μάγισσες όλων των εποχών, που χρησιμοποιούν την σπουδαιότερη δύναμή τους, τη Δύναμη των Τριών, για να προστατεύσουν τους αθώους από κακά όντα, όπως δαίμονες και μάγους. Κάθε αδερφή κατέχει μοναδικές μαγικές δυνάμεις που μεγαλώνουν και εξελίσσονται, ενώ ταυτόχρονα η καθεμία προσπαθεί να διατηρήσει μια φυσιολογική ζωή στο Σαν Φρανσίσκο. Κρατούν τις υπερφυσικές τους ταυτότητες μυστικές και ξεχωριστές από την κοινωνία, ώστε να αποφύγουν την έκθεση της μαγείας, και έχουν το καθήκον να μεταβιβάσουν τις γνώσεις και εμπειρίες τους στις επόμενες γενιές μαγισσών.

Οι "Μάγισσες" απέκτησαν καλτ κοινό και δημοτικότητα στο The WB από το πρώτο επεισόδιο "Something Wicca This Way Comes", συγκεντρώνοντας 7.7 εκατομμύρια τηλεθεατές, καταρρίπτοντας το ρεκόρ για το πρώτο επεισόδιο σειράς με τη μεγαλύτερη θεαματικότητα. Κατά τη διάρκεια του πέμπτου κύκλου, η σειρά έγινε το νυκτερινό πρόγραμμα του Σαββάτου με τη μεγαλύτερη θεαματικότητα στην ιστορία του The WB. Οι βαθμολογίες της σειράς ήταν σημαντικές για το δίκτυο, καθώς δεν ήταν βασικό τηλεοπτικό δίκτυο στις ΗΠΑ. Με 178 επεισόδια, η "Μάγισσες" είναι η δεύτερη μακροβιότερη δραματική σειρά που προβλήθηκε από το The WB, και δεύτερη μακροβιότερη σειρά διάρκειας μίας ώρας με πρωταγωνίστριες αποκλειστικά γυναίκες.

Επίσης, σειρά έχει λάβει πολλά βραβεία και υποψηφιότητες. Το 2010, η "Huffington Post" και το AOL TV κατέταξαν από κοινού τις "Μάγισσες" στη λίστα «Οι κορυφαίες 20 σειρές μαγείας/υπερφυσικού όλων των εποχών» ενώ, το 2013, το "TV Guide" εισήγαγε τη σειρά στη λίστα «Τα 60 καλύτερα show επιστημονικής φαντασίας όλων των εποχών».

Οι "Μάγισσες" έχουν γίνει πηγή αναφοράς στην ποπ κουλτούρα στον κινηματογράφο και την τηλεόραση, και έχουν επηρεάσει άλλες μετέπειτα σειρές του είδους.

Η επιτυχία της σειράς οδήγησε στη δημιουργία άλλων μέσων, συμπεριλαμβανομένων ενός βιντεοπαιχνιδιού, επιτραπέζια παιχνίδια, μυθιστορήματα, και μία σειρά κόμικς, που υπηρετεί ως συνέχεια της σειράς.

Το reboot της σειράς, έκανε πρεμιέρα στο The CW στις 14 Οκτωβρίου, 2018.
Index Librorum Prohibitorum

thumb|Η αρχική σελίδα του "Καταλόγου Απαγορευμένων Βιβλίων", έκδοση Βενετίας, 1564.

Το Index Librorum Prohibitorum ("Κατάλογος Απαγορευμένων Βιβλίων") είναι κατάλογος εντύπων τα οποία λογοκρίθηκαν από την Ρωμαιοκαθολική Εκκλησία καθώς τα θεωρούσε επικίνδυνα για την ίδια και για την πίστη των μελών της. Στις διάφορες εκδόσεις του περιέχονται οι εκκλησιαστικοί κανόνες σχετικά με την ανάγνωση, την πώληση και τη λογοκρισία των βιβλίων.

Ο σκοπός του καταλόγου ήταν η αποτροπή της ανάγνωσης ανήθικων βιβλίων και έργων, τα οποία περιείχαν θεολογικά σφάλματα, και της διαφθοράς των πιστών. Ο κατάλογος δεν συμπληρωνόταν αποκλειστικά ως αντίδραση σε βιβλία που είχαν ήδη κυκλοφορήσει. Οι Καθολικοί συγγραφείς είχαν τη δυνατότητα να υπερασπίσουν τα γραφόμενά τους και μπορούσαν στη συνέχεια να ετοιμάσουν μια νέα έκδοση του έργου τους με τις απαιτούμενες διορθώσεις ή περικοπές έτσι ώστε να αποφύγουν ή έστω να περιορίσουν την απαγόρευσή του. Η λογοκρισία πριν την έκδοση των βιβλίων ενθαρρυνόταν.

Ο πρώτος κατάλογος αυτού του είδους δεν δημοσιεύθηκε στην Ρώμη, αλλά στην Ολλανδία το 1529. Η Βενετία και το Παρίσι ακολούθησαν αυτό το παράδειγμα (1543 και 1551). Το πρώτο ρωμαϊκό "Index" (Κατάλογος) ήταν έργο του Πάπα Παύλου Δ' (1557, 1559). Το έργο της λογοκρισίας θεωρήθηκε πολύ αυστηρό και, μετά από τον επαναπροσδιορισμό της εκκλησιαστικής νομοθεσίας στο ζήτημα της απαγόρευσης των βιβλίων, ο Πάπας Πίος Δ΄ ανακοίνωσε επίσημα το λεγόμενο "Tridentine Index" (Κατάλογος του Τριδέντου), την βάση όλων των μετέπειτα καταλόγων μέχρι που ο Πάπας Λέων ΙΓ΄, το 1897, δημοσίευσε το "Index Leonianus" (Λεόντειος Κατάλογος). Οι πολύ πρώιμοι κατάλογοι ήταν έργο της Επιτροπής της Ιερής Υπηρεσίας (Congregation of the Holy Office) της Καθολικής Εκκλησίας (πρόκειται για την Επιτροπή της Ιεράς Εξέτασης [Sacred Congregation of the Inquisition], αργότερα γνωστής ως Επιτροπή για τo Δόγμα της Πίστης [Congregation for the Doctrine of the Faith]).
Επαρχία Ουτενά

Η Επαρχία Ουτενά (λιθουανικά: Utenos apskritis) είναι μια από τις 10 επαρχίες της Λιθουανίας. Έχει 186.400 κατοίκους.
Επαρχία Βίλνιους

Η Επαρχία Βίλνιους (λιθουανικά: Vilniaus apskritis) είναι η μεγαλύτερη σε πληθυσμό από τις 10 επαρχίες της Λιθουανίας. Έχει 848.555 κατοίκους.
Επαρχία Ταουραγκέ

Η Επαρχία Ταουραγκέ (λιθουανικά: Tauragės apskritis) είναι μια από τις 10 επαρχίες της Λιθουανίας. Έχει 131.481 κατοίκους.
Επαρχία Μαριγιάμπολε

Η Επαρχία Μαριγιάμπολε (λιθουανικά: Marijampolės apskritis) είναι μια από τις επαρχίες της Λιθουανίας. Έχει 188.800 κατοίκους.
Επαρχία Αλίτους

Η Επαρχία Αλίτους (λιθουανικά: Alytaus apskritis) είναι μια από τις 10 επαρχίες της Λιθουανίας. Έχει 182.851 κατοίκους.
Επαρχία Τελσιάι

Η Επαρχία Τελσιάι (λιθουανικά: Telšių apskritis) είναι μια από τις 10 επαρχίες της Λιθουανίας. Έχει 177.088 κατοίκους.
Επαρχία Πανεβεζίς

Η Επαρχία Πανεβεζίς (λιθουανικά: Panevėžio apskritis) είναι μια από τις 10 επαρχίες της Λιθουανίας. Έχει 300.300 κατοίκους.
Εύδρομο

Ο χαρακτηρισμός Εύδρομον (Ε/Δ) αφορά κυρίως τύπο πολεμικού πλοίου, που συνδύαζε βαρύ πυροβολικό, μεγάλη ταχύτητα και ελαφριά θωράκιση, αντίστοιχο δηλαδή με το καταδρομικό.<br> 
Η ονομασία "εύδρομο", που ήταν σε γενική χρήση παλαιότερα στο Ελληνικό Πολεμικό Ναυτικό, κατέληξε από την εποχή του Α΄ Βαλκανικού πολέμου να περιορισθεί για τα τότε εξοπλισμένα ταχύπλοα εμπορικά επίτακτα πλοία, που αποτελούσαν την πρώτη μοίρα υπό τον διοικητή μοίρας Ι. Δαμιανό.<br> 
Στη συνέχεια κατά τον Α΄ Παγκόσμιο πόλεμο και τον Ελληνοτουρκικό πόλεμο (1919-1922), εύδρομα χαρακτηρίστηκαν τα εξοπλισμένα μεγάλα εμπορικά πλοία, που τους είχε ανατεθεί ο αποκλεισμός των τουρκικών παραλίων από Εύξεινο μέχρι τις ΝΑ ακτές. Έτσι από την χρήση αυτή επεκράτησε ο όρος αυτός, χωρίς να υπάρχει ιδιαίτερος λόγος, υπό την έννοια του εξοπλισμένου ταχύπλοου εμπορικού πλοίου. <br>
Σε κάποιους πίνακες πολεμικών πλοίων γραφόταν αυτός ο όρος ως εξοικονόμηση καταδρομικών σε αντιστοιχία του αγγλικού όρου "armed merchant cruiser" (= εξοπλισμένο εμπορικό καταδρομικό). Για την ακριβολογία όμως και υπό την παραπάνω ακόμη έννοια, η χρήση του όρου "εύδρομο" πρέπει να γίνεται σε συνδυασμό με τον τύπο του πλοίου π.χ. εξοπλισμένο εύδρομο ή βοηθητικό εύδρομο κ.λπ. .

Τα Εύδρομα του Ελληνικού Πολεμικού Ναυτικού ήταν:

*Άκτιον ΙΙ (εύδρομο)
*Αδριατικός (εύδρομο) / Επίτακτο
*Αθήναι ΙΙ (εύδρομο) / Επίτακτο
*Έλλη (Εύδρομο)
*Ερμής ΙΙ (εύδρομο)
*Αρκαδία (εύδρομο) / Επίτακτο
*Βασίλισσα Σοφία Ι (εύδρομο)
*Κατσώνης Ι (εύδρομο)
*Κουντουριώτης Ι (εύδρομο)
*Νάξος Ι (εύδρομο)
Οίβαλος

Ο Οίβαλος στην ελληνική μυθολογία ήταν ο όγδοος μυθικός βασιλιάς της Σπάρτης, απόγονος του Λέλεγα και του Λακεδαίμονα.
Παρεκκλήσιο

Το Παρεκκλήσιο του [[Θ/Κ Γ.Αβέρωφ]] αφιερωμένο στον [[Άγιος Νικόλαος|Άγιο Νικόλαο]].

Το παρεκκλήσιο είναι μικρός χριστιανικός ναός που περιλαμβάνει βωμό (Αγία Τράπεζα) και αποτελεί ιδιαίτερο ιερό χώρο Ιερών Μονών, Ανακτόρων, στρατοπέδων, νοσοκομείων, αρχοντικών οικιών, νεκροταφείων, ακόμη και επί πλοίων, συνήθως σε Υπερωκεάνια ή Κρουαζιερόπλοια αλλά και σε μεγάλα πολεμικά πλοία ή τέλος αποτελούν κάποιο ιδιαίτερο χώρο Ναού εντός ή εγγύς αυτού.

Το Παρεκκλήσιο χρησιμεύει προς τέλεση λατρείας ή μυστηρίου για ορισμένες περιπτώσεις ή για περιορισμένο εκκλησίασμα αποτελούμενο από μια οικογένεια ή μικρή ομάδα προσώπων.

Ο όρος χρησιμοποιείται επίσης για να υποδηλώσει ιερό ναό που δεν αποτελεί ενορία.
*Τα Παρεκκλήσια που βρίσκονται ή ανήκουν σε Ιδρύματα ονομάζονται "Καθιδρυματικοί Ιεροί Ναοί".

Παρεκκλησιο
Σάρλοτταουν

right|250px|thumb|Αποβάθρα στην Σάρλοτταουν.
Η Σάρλοτταουν (αγγλικά: Charlottetown, προφέρεται ως "Σάρλοτ-τάουν") είναι πόλη του Καναδά και πρωτεύουσα της επαρχίας της Νήσου του Πρίγκηπα Εδουάρδου. 

Η πόλη βρίσκεται στο μέσο ενός φυσικού λιμένα στην νότια πλευρά της Νήσου του Πρίγκηπα Εδουάρδου στα ανατολικά παράλια του Καναδά. 

Σύμφωνα με τα στοιχεία απογραφής του 2016, η πόλη έχει 36.094 κατοίκους, ενώ η ευρύτερη αστική περιοχή έχει 76.728 κατοίκους (απογραφή 2016). Σχεδόν ο μισός πληθυσμός της Νήσου του Πρίγκηπα Εδουάρδου κατοικεί στο αστικό συγκρότημα της Σάρλοτταουν. Οι κάτοικοι της Σάρλοτταουν είναι κατά 97,5% ευρωπαϊκής καταγωγής· κυρίως βρετανικής, ιρλανδικής και γαλλικής καταγωγής.
Φώντας Λάδης

Ο Φώντας Λάδης (1943) είναι Έλληνας συγγραφέας.
Μεσαιωνική λογοτεχνία

Η Μεσαιωνική λογοτεχνία αποτελεί έναν ευρύ τομέα, που περιλαμβάνει ουσιαστικά όλα τα γραπτά έργα της Ευρώπης κατά τη διάρκεια του Μεσαίωνα, από την πτώση της Δυτικής Ρωμαϊκής Αυτοκρατορίας μέχρι τα χρόνια της Αναγέννησης στα τέλη του 15ου αιώνα. Πρόκειται για εκκλησιαστική, αλλά και κοσμική λογοτεχνία. Λόγω του εύρους και της ποικιλίας της, όσον αφορά τη γλώσσα και την περιοχή που αναπτύχθηκε, μελετάται συνήθως όχι ενιαία αλλά ξεχωριστά κι ανάλογα με το είδος της.
Παύλος Μπακογιάννης

Ο Παύλος Μπακογιάννης (Βελωτά Ευρυτανίας, 10 Φεβρουαρίου 1935 – Αθήνα, 26 Σεπτεμβρίου 1989) ήταν Έλληνας δημοσιογράφος με αντιστασιακή δράση κατά τη διάρκεια της δικτατορίας, πολιτικός και εκλεγμένος βουλευτής με τη Νέα Δημοκρατία στην εκλογική περιφέρεια Ευρυτανίας, ο οποίος δολοφονήθηκε από την τρομοκρατική οργάνωση "17 Νοέμβρη".
Ουφίτσι

Το Ουφίτσι (Uffizi) είναι ανάκτορο της Φλωρεντίας, που στεγάζει ένα από τα παλαιότερα μουσεία - πινακοθήκες στον κόσμο, την "Galleria degli Uffizi". Τα έργα που εκτίθενται στο μουσείο καλύπτουν χρονικά την περίοδο από τον 13ο μέχρι τον 18ο αιώνα και συνθέτουν μία από τις σημαντικότερες συλλογές αναγεννησιακής τέχνης.
Προκόπης Παυλόπουλος

Ο Προκόπης Παυλόπουλος (Καλαμάτα, 10 Ιουλίου 1950) είναι Έλληνας νομικός, πανεπιστημιακός, πολιτικός και τέως Πρόεδρος της Ελληνικής Δημοκρατίας. 

Έχει διατελέσει βουλευτής της Νέας Δημοκρατίας (1990-2014) και Υπουργός Εσωτερικών (2004-2009).
Πιττακός

Ο Πιττακός ο Μυτιληναίος (περ. 650-570 π.Χ.) ήταν πολιτικός και στρατιωτικός ηγέτης της Μυτιλήνης, ένας από τους επτά σοφούς της αρχαίας Ελλάδας και μνημονεύεται μαζί με τον Θαλή, τον Βία και το Σόλωνα σε όλους τους σχετικούς καταλόγους.
Βίας ο Πριηνεύς

O Βίας ο Πριηνεύς ήταν ένας από τους επτά σοφούς της αρχαίας Ελλάδας αλλά και ποιητής, από την Πριήνη της Ιωνίας (6ος αι. π.Χ.), γιος του Τευτάμου. 

Έγινε γνωστός για τη δικαιοσύνη του και τη ρητορική του δεινότητα. Σήμερα σώζονται ηθικά αποφθέγματα του, ως και απόσπασμα λυρικού ποιήματός του. Ο γραμματικός Σάτυρος τον κατανέμει ανάμεσα στους 7 σοφούς. 

Σύμφωνα με τον Σάτυρο, όταν κάποτε Αθηναίοι ψαράδες ψάρεψαν χάλκινο τρίποδα που έφερε επιγραφή «τω σοφώ», έστειλαν τον τρίποδα στον Βία θεωρώντας ότι του ανήκει επειδή τον θεωρούσαν ως τον σοφότερο άνδρα .

Λέγεται ότι κάποτε απελευθέρωσε κάποιες γυναίκες που είχαν γίνει δούλες, καταβάλλοντας τα λύτρα και αφού τις δίδαξε και τις προίκισε τις έστειλε πίσω στους δικούς τους, στη Μεσσηνία. 

Έγραψε το ποίημα «Περί Ιωνίας, τίνα μάλιστ' αν τρόπον ευδαιμονοίη» με 2.000 στίχους, και πολλά γνωμικά.

Όπως διαπιστώνει και ο Σοπενάουερ στις ταξιδιωτικές του εντυπώσεις, σε προτομή του στο Βατικανό στην αίθουσα των φιλοσόφων αναφέρεται η λαοφιλής ρήση του Βία «πλείστοι {άνθρωποι} κακοί». Η ρήση απεικονίζεται στην προτομή που είναι ζωγραφισμένη στην οροφή της αίθουσας, αλλά και στην πραγματική μαρμάρινη προτομή, που επίσης βρίσκεται στην ίδια αίθουσα.